Document ID: 22003D0003(01)

Reference:
EUR-Lex - 22003D0003(01) - FI
Avis juridique important
|
22003D0003(01)
2003/3/: AKT—EY-ministerineuvoston päätös N:o 3/2003, tehty 11 päivänä joulukuuta 2003, yhdeksännestä Euroopan kehitysrahastosta myönnettävien pitkän aikavälin kehitysmäärärahojen käytöstä Afrikan rauhanrahaston perustamista varten
Virallinen lehti nro L 345 , 31/12/2003 s. 0108 - 0111
AKT-EY-ministerineuvoston päätös N:o 3/2003,tehty 11 päivänä joulukuuta 2003,yhdeksännestä Euroopan kehitysrahastosta myönnettävien pitkän aikavälin kehitysmäärärahojen käytöstä Afrikan rauhanrahaston perustamista vartenAKT-EY-MINISTERINEUVOSTO, jokaottaa huomioon 23 päivänä kesäkuuta 2000 Cotonoussa allekirjoitetun AKT-EY-kumppanuussopimuksen ja erityisesti sen liitteessä I olevan 8 kohdan,sekä katsoo seuraavaa:(1) AKT-EY-ministerineuvosto myönsi kahdeksannen Euroopan kehitysrahaston kohdentamattomien varojen käytöstä 20 päivänä joulukuuta 2001 tehdyllä AKT-EY-suurlähettiläskomitean päätöksellä N:o 10/2001(1) ja kahdeksannen Euroopan kehitysrahaston (EKR) kohdentamattomien varojen ja sitomatta olevien korkotukien kohdentamisesta uudelleen 23 päivänä joulukuuta 2002 tehdyllä AKT-EY-ministerineuvoston päätöksellä N:o 3/2002(2) yhteensä 75 miljoonaa euroa rauhan rakentamiseen sekä selkkausten ehkäisemiseen ja ratkaisemiseen.(2) Afrikkalaiset valtionpäämiehet tekivät Maputossa 4-12 päivänä heinäkuuta 2003 pidetyssä Afrikan unionin huippukokouksessa päätöksen rauhan tukitoimirahaston perustamisesta Afrikan unionia varten Euroopan unionin toimesta. He tarkensivat päätöksessään, että rahastoa olisi rahoitettava varoilla, joita Euroopan unioni on myöntänyt kullekin maalle voimassa olevien yhteistyösopimusten puitteissa, täydennettynä alkuvaiheessa samalla määrällä kohdentamattomia Euroopan kehitysrahaston (EKR) varoja.(3) Rauhanrahaston perustaminen on aiheellista nopean ja tehokkaan toiminnan mahdollistamiseksi väkivaltaisissa selkkauksissa.(4) Jotta Afrikan rauhanrahaston perustaminen olisi AKT-EY-kumppanuussopimuksen 11 artiklan mukaisesti mahdollista, AKT-maiden keskinäiseen yhteistyöhön olisi myönnettävä lisää varoja. AKT-EY-kumppanuussopimuksen liitteessä I olevassa 3 kohdan b alakohdassa määritetyt määrärahat alueelliseen yhteistyöhön ja yhdentymiseen on kuitenkin käytetty loppuun. Tarvittavat varat siirretään tämän vuoksi yksittäisille AKT-maille ilmoitetuista yhdeksännen Euroopan kehitysrahaston pitkän aikavälin kehitysmäärärahojen osuuksista, sellaisina kuin ne on määritelty AKT-EY-kumppanuussopimuksen liitteessä I olevan 3 kohdan a alakohdassa, sekä pitkän aikavälin kehitysmäärärahojen kohdentamattomista varoista,ON PÄÄTTÄNYT SEURAAVAA:1 artiklaRauhan tukeminen1. Rahastoa varten otetaan 1,5 prosenttia afrikkalaisille AKT-maille AKT-EY-kumppanuussopimuksen liitteessä IV olevan 1 artiklan b alakohdan mukaisesti ilmoitetuista määrärahoista. Määrä otetaan AKT-EY-kumppanuussopimuksen liitteessä IV olevan 3 artiklan 2 kohdan b alakohdassa tarkoitetun määrärahan, niin kutsutun B-määrärahan, sitomattomista jäljellä olevista varoista. Jos B-määrärahan sitomattomat jäljellä olevat varat eivät riitä, puuttuva osa otetaan liitteessä IV olevan 3 artiklan 2 kohdan a alakohdassa tarkoitetun määrärahan, niin kutsutun A-määrärahan, sitomattomista jäljellä olevista varoista. Maakohtaisista määrärahoista siirretään tällä tavalla kaikkiaan 126,4 miljoonaa euroa AKT-maiden ryhmän alueellisen yhteistyön ja yhdentymisen määrärahoihin ja käytetään Afrikan rauhanrahaston perustamiseen. Maakohtaiset osuudet esitetään tämän päätöksen liitteenä olevan taulukon viimeisessä sarakkeessa.2. Yhdeksännen EKR:n pitkän aikavälin kehitysmäärärahojen kohdentamattomista varoista siirretään 123,6 miljoonaa euroa AKT-maiden ryhmän alueellisen yhteistyön ja yhdentymisen määrärahoihin ja käytetään Afrikan rauhanrahaston perustamiseen.2 artiklaRahoituspyyntöAKT-ministerineuvosto pyytää AKT-EY-kumppanuussopimuksen liitteessä IV olevan 13 artiklan 2 kohdan b alakohdan mukaisesti komissiota rahoittamaan Afrikan rauhanrahastoa yhteensä 250 miljoonalla eurolla.3 artiklaTäytäntöönpanoAKT-valtioiden, jäsenvaltioiden ja yhteisön on kunkin osaltaan toteutettava tämän päätöksen täytäntöön panemiseksi tarvittavat toimenpiteet siltä osin kuin asia niitä koskee.4 artiklaVoimaantuloTämä päätös tulee voimaan sinä päivänä, jona se tehdään.Tehty Brysselissä 11 päivänä joulukuuta 2003.AKT-EY-ministerineuvoston puolestaPuheenjohtajaFranco Frattini(1) EYVL L 50, 21.2.2002, s. 62.(2) EUVL L 59, 4.3.2003, s. 24.LIITEMaksuosuudet maakohtaisista määrärahoista>TAULUKON PAIKKA>

Summary:
Afrikan rauhanrahasto
Afrikan rauhanrahasto
TIIVISTELMÄ ASIAKIRJASTA:
AKT–EY-ministerineuvoston päätös N:o 3/2003 EKR:n varojen käytöstä Afrikan rauhanrahaston perustamista varten
PÄÄTÖKSEN TARKOITUS
              
Päätöksellä perustetaan rahoitusjärjestelmä Afrikan rauhanrahastoa varten. Se on EU:n tärkein rahoitusväline Afrikan unionin (AU) ja Afrikan alueellisten taloudellisten yhteisöjen rauhan ja turvallisuuden alalla toteuttamien toimien tukemiseksi.
TÄRKEIMMÄT KOHDAT
              
Afrikan rauhanrahaston oikeusperustan muodostaa Cotonoun sopimus, ja sitä rahoitetaan Euroopan kehitysrahaston (EKR) varoista.
Afrikan rauhanrahasto perustuu Afrikan omavastuullisuuden periaatteeseen. Rahastosta myönnetään suoraan tukea Afrikan unionille sekä Afrikan alueellisille taloudellisille yhteisöille ja alueellisille mekanismeille.
Afrikan rauhanrahastolle on vuodesta 2004 alkaen myönnetty yli 2,2 miljardia euroa EU:n rahoitustukea.
Rauhan tukeminen
Rauhanturvaamisen ja -rakentamisen tukeminen on Afrikan rauhanrahaston tärkein tehtävä.
Afrikan rauhanrahastosta on onnistuneesti tuettu rauhanturvaoperaatioita Keski-Afrikan tasavallassa, Sudanissa, Etelä-Sudanissa, Malissa, Somaliassa, Tšad-järven laaksossa ja Komoreilla.
Valmiuksien kehittäminen
Valmiuksien kehittäminen on vuodesta 2007 ollut keskeinen osa Afrikan rauhanrahastoa. Sen tavoitteena on parantaa ja tehostaa Afrikan unionin sekä alueellisten taloudellisten yhteisöjen ja alueellisten mekanismien valmiuksia, jotka liittyvät rauhantukioperaatioiden suunnitteluun ja toteuttamiseen.
Pitkän aikavälin tavoitteena on antaa afrikkalaisille elimille itsenäiset valmiudet rauhan ja turvallisuuden varmistamiseen.
Varhainen toiminta
Varhaisvaroitusmekanismin avulla voidaan vastata kiireellisiin tarpeisiin myöntämällä rahoitusta kriisien ehkäisyä, hallintaa ja ratkaisemista koskeviin toimiin niiden alkuvaiheessa.
MISTÄ ALKAEN PÄÄTÖSTÄ SOVELLETAAN?
              
Sitä on sovellettu 11. joulukuuta 2003 alkaen.
TAUSTAA
              
Lisätietoja:
Afrikan rauhanrahasto Euroopan komission verkkosivustolla.
ASIAKIRJA
            
AKT–EY-ministerineuvoston päätös N:o 3/2003, annettu 11 päivänä joulukuuta 2003, yhdeksännestä Euroopan kehitysrahastosta myönnettävien pitkän aikavälin kehitysmäärärahojen käytöstä Afrikan rauhanrahaston perustamista varten (EUVL L 345, 31.12.2003, s. 108–111)
MUUT ASIAAN LIITTYVÄT ASIAKIRJAT
            
Neuvoston asetus (EY) N:o 617/2007, annettu 14 päivänä toukokuuta 2007, kymmenennen Euroopan kehitysrahaston täytäntöönpanosta AKT–EY-kumppanuussopimuksen mukaisesti (EUVL L 152, 13.6.2007, s. 1–13)
Asetukseen (EY) N:o 617/2007 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
2007/461/EY: AKT–EY-ministerineuvoston päätös N:o 2/2007, tehty 25 päivänä toukokuuta 2007, komission hallinnoiman kahdenvälisen lisärahoituksen sallimisesta Afrikan rauhanrahaston tavoitteiden tukemiseksi (EUVL L 175, 5.7.2007, s. 35)
Neuvoston asetus (EU) 2015/322, annettu 2 päivänä maaliskuuta 2015, yhdennentoista Euroopan kehitysrahaston täytäntöönpanosta (EUVL L 58, 3.3.2015, s. 1–16)
Viimeisin päivitys: 07.12.2016